0177.xml
آسٹریلیا کا پاکستان کے خلاف سیریز کیلئے الگ الگ ٹیموں کا اعلان
سڈنی ۔ 08 ستمبر (اے پی پی) کرکٹ آسٹریلیا نے پاکستان کے خلاف سیریز کیلئے ٹیسٹ، ون ڈے اور ٹی 20 کی الگ الگ ٹیموں کا اعلان کر دیا ہے۔ سپنر سٹیو اوکیف اور آل راؤنڈر مچل مارش کو پہلی بار ٹیسٹ سکواڈ کا حصہ بنایا گیا ہے۔ گلین میکسویل کو سپن باؤلنگ آل راؤنڈر جبکہ فلپ ہیوز کو بیک اپ بیٹسمین کی حیثیت سے ٹیم میں شامل کیا گیا ہے۔ مائیکل کلارک ٹیسٹ اور ون ڈے سیریز میں کپتانی کے فرائض انجام دیں گے جبکہ ایرن فنچ کو جارج بیلی کی جگہ ٹی 20 کا نیا کپتان مقرر کیا گیا ہے۔ کرکٹ آسٹریلیا کی سلیکشن کمیٹی کی جانب سے اعلان کردہ ٹیسٹ سکواڈ میں مائیکل کلارک (کپتان)، ڈیوڈ وارنر، کرس راجرز، ایلیکس ڈولن، سٹیون سمتھ، شین واٹسن، فلپ ہیوز، بریڈ ہیڈن، گلین میکسویل، مچل مارش، مچل جونسن، سٹیو اوکیف، پیٹر سڈل، مچل سٹارک اور نیتھن لیون شامل ہیں۔ ون ڈے سکواڈ میں مائیکل کلارک (کپتان)، ڈیوڈ وارنر، ایرن فنچ، شین واٹسن، جارج بیلی، سٹیون سمتھ، مچل مارش، گلین میکسویل، بریڈ ہیڈن، جیمز فوکنر، شان ایبٹ، مچل جونسن، مچل سٹارک اور نیتھن لیون شامل ہیں جبکہ ٹی 20 سکواڈ میں ایرن فنچ (کپتان)، ڈیوڈ وارنر، شین واٹسن، گلین میکسویل، مچل مارش، سٹیون سمتھ، بریڈ ہیڈن، جیمز فوکنر، شان ایبٹ، مچل سٹارک، پیٹ کمنز، کین رچرڈسن اور کیمرون بائس شامل ہیں۔ واضح رہے کہ آسٹریلوی ٹیم آئندہ ماہ متحدہ عرب امارات میں پاکستان کے خلاف واحد ٹی 20 ، تین ون ڈے اور دو ٹیسٹ میچز کی سیریز کھیلے گی
APP
08.09.14
0177p.xml
پاکستان کیخلاف سیریز کیلیئے آسٹریلوی ٹیموں کا اعلان
سڈنی(وقت نیوز)آسٹریلیا نے پاکستان کے خلاف ٹیسٹ، ون ڈے اور ٹی ٹوینٹی سیریز کے لیے اپنی ٹیموں کا اعلان کردیا-ایرن فنچ کو جارج بیلی کی جگہ ٹی ٹوینٹی ٹیم کا کپتان مقرر کر دیا گیاجب ٹیسٹ اور ون ڈے میں مائیکل کلارک ہی قیادت کے فرائض سر انجام دیں گے-آسٹریلوی کپتان کلارک گزشتہ ہفتے زمبابوے میں ہونے والی سہ فریقی ٹورنامنٹ سے ہیمسٹرنگ انجری کی وجہ سے باہر ہو گئے تھے-آسٹریلوی کرکٹ بورڈ نے زخمی ہونے کے باوجود مائیکل کلارک کو ٹیسٹ اور ایک روزہ بین الاقوامی میچوں کے لیے کپتان مقرر کیا گیا ہے-اس سے قبل اطلاعات تھیں کہ پاکستان کے خلاف متحدہ عرب امارات میں کھیلے جانے والے میچوں کے لیے انھیں فٹ قرار نہیں دیا گیا تاہم ذرائع کا کہنا ہے کہ آسٹریلوی کرکٹ بورڈ ن کی صحت یابی کے لیے پر امید ہے اور اسی لیے انھیں ٹیسٹ اور ون ڈے کے لیے آسٹریلیا کاکپتان نامزد کیا ہے-اس کے علاوہ مچل سٹارک اور آل راونڈر گلین میکسویل بھی تینوں شعبوں میں کھیل رہے ہیں-اس دورے میں آسٹریلیا پاکستان کے خلاف دو ٹیسٹ، تین ایک روزہ اور ایک ٹی ٹوینٹی میچ کھیلے گا-سیریز کا آغاز 5 اکتوبر سے ٹی ٹوینٹی میچ سے ہو گا-ایک روزہ سیریز سات اکتوبر سے جب کہ ٹیسٹ سیریز 22 اکتوبر سے شروع ہو گی- آسٹریلوی 15 رکنی ٹیسٹ سکواڈ ان کھلاڑیوں پر مشتمل ہو گا-ٹیم کی قیادت مائیکل کلارک کر یں گی باقی کھلاڑیوں میں ایلکس ڈولن ،فلپ ہیوز،بریڈ ہیڈن،ناتھن لیون، مچل مارش،گلین میکسویل، سٹیواوکیف،مچل جانسن، کرس روجرز، پیٹر سڈل، سٹیو سمتھ،مچل سٹارک،ڈیوڈوارنر اور شین واٹسن شامل ہیں-جب کہ14 رکنی ون ڈےسکواڈمیں سین ایبٹ،جارج بیلی، جیمز فلنکر،ایرن فنچ ،بریڈ ہیڈن،ناتھن لیون،مچل مارش،گلین میکسویل،سٹیو سمتھ، مچل سٹارک،ڈیوڈوارنر اور شین واٹسن شامل ہیں-ٹی ٹوینٹی سکواڈ ان کھلاڑیوں پر مشتمل ہو گا ایرون فنچ کپتان، شان ایبٹ،کیمرون بوائس،پیٹ کمنز،جیمز فلنکر، بریڈ ہیڈن، مچل مارش،گلین میکسویل، کین رچرڈسن،سٹیو سمتھ، مچل سٹارک،ڈیوڈوارنر اور شین واٹسن شامل ہیں۔
daily_waqt
09.09.14